Dilectissimo seniori domno Aimardo abbati et fratribus de Cluniaco qui serviunt Deo et sancto Petro, ego Rainardus et uxor mea Anna vendimus campum unum situm in agro Lalaacensi, in Pirciaco; terminatur a mane et a meridie et a circio terra Anscherii, a sero via publica. Hunc vobis vendimus, accipientes a vobis precium denarios quatuordecim, ut habeatis et teneatis vos et successores vestri ab hac die et deinceps campum ipsum in pace. Si quis contradixerit, non valeat vendicare quod repetit, sed coactus auri unciam componat; et venditio nostra firma permaneat, constipulatione subnixa. Signum Rainardi et uxoris ejus Annæ, qui venditionem istam fecerunt et firmari rogaverunt. S. Arenberti. S. Martini. S. Cristiani et aliorum. Avelonius scripsit in dominica die, mense augusto, anno octavo regnante Ludovico rege.